wickkiey/tamil-wikipedia-chunked huggingface dataset:
# தெக்கினீசியம் பெண்டாபுளோரைடு

## தயாரிப்பு

நைட்ரசனுடன் கலந்த நீர்த்த புளோரின் வாயுவை தெக்கினீசியம் பொடியுடன் சேர்த்து சூடாக்குவதன் மூலம் தெக்கினீசியம் பெண்டாபுளோரைடு தயாரிக்க முடியும்:
::2Tc + 5F<sub>2</sub> → 2TcF<sub>5</sub>
அயோடின் பெண்டாபுளோரைடில் உள்ள தெக்கினீசியம் அறுபுளோரைடு கரைசலில் அயோடின் வாயுவை செலுத்தி தயாரிப்பது மற்றொரு வழிமுறையாகும்:
::2TcF<sub>6</sub> + I<sub>2</sub> → 2TcF<sub>5</sub> + 2IF
# தெக்கினீசியம் பெண்டாபுளோரைடு

## இயற்பியல் பண்புகள்

தெக்கினீசியம் பெண்டாபுளோரைடு செஞ்சாய்சதுரப் படிக அமைப்பில் மஞ்சள் நிறப் படிகங்களாக உருவாகிறது. தண்ணீருடன் வினைபுரிகிறது, மற்றும் எளிதில் ஆவியாகும்.
# தெக்கினீசியம் பெண்டாபுளோரைடு

## வேதிப் பண்புகள்

தெக்கினீசியம் பெண்டாபுளோரைடு நீரால் நீராற்பகுப்பு செய்யப்படுகிறது. மேலும் இச்செயல் முறையில் உருவாகும் நிலையான தெக்கினீசியம் சேர்மங்களுக்கு விகிதாசாரம் இல்லை:
::3TcF<sub>5</sub> + 8H<sub>2</sub>O → HTcO<sub>4</sub> + 2TcO<sub>2</sub> + 15HF
# விக்கிப்பீடியா:Statistics/July 2023

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# பூச்சிக்கண்

**பூச்சிக்கண்** (என்டோமோபியா)(*Entomopia*)("பூச்சி " மற்றும் " கண் " என்பதற்கான கிரேக்க சொல்லிருந்து) என்பது பூச்சிக்கண் எனப்படும் பாலியோப்பியா எனப்படும் பலபார்வையின் ஒரு நிலையாகும். இதில் ஒரே காட்சிப் படம் பல பிரதிகளின் கட்டம் போன்ற வடிவத்தை கொடுக்கும்.  
என்டோமோபியா, பின்மடல் குறைபாடு, பார்வை ஒருங்கிணைப்பு மற்றும் சரிசெய்தல் குறைபாடுகள் அல்லது கெமியானோபிக் தளத்தில் மோசமான பார்வை இடப்பெயர்ச்சி காரணமாக முழுமையற்ற காட்சி செயலாக்கம் காரணமாக இருக்கலாம். இக்குறைபாட்டின் காரணங்கள் என்னவென்பது சரியாகத் தெரியவில்லை என்ற போதிலும் சிகிச்சை மட்டுமே ஆறுதலாக இருக்கலாம்.  
-
# நகரப் பல்கலைக்கழக சோதனை

**நகரப் பல்கலைக்கழக சோதனை** **(டி. சி. யூ. சோதனை** அல்லது **சி. யூ. சோதனை**
# நகரப் பல்கலைக்கழக சோதனை

## விளக்கம்

நகரப் பல்கலைக்கழகச் சோதனையில் அனைத்து வகையான வண்ண பார்வை குறைபாடுகளையும் கண்டறியத் தட்டுகள் பயன்படுத்தப்படுகின்றன. டி. சி. யூ. சோதனையில் பார்ன்சுவொர்த் டி15 வண்ண ஒழுங்கமைப்பு சோதனையிலிருந்து பெறப்பட்டது. இந்த சோதனை 10 தகடுகளைக் கொண்டுள்ளது. இதில் வெவ்வேறு வண்ணங்களில் நான்கு புறப் புள்ளிகளால் சூழப்பட்ட ஒரு மைய வண்ணப் புள்ளி உள்ளது. மையச் சாயலுக்கு மிக நெருக்கமான புள்ளியைத் தேர்ந்தெடுக்கச் சோதனைக்கு உட்படுபவரைக் கேட்கவேண்டும். நான்கு புற புள்ளிகளில், மூன்று புற நிறங்கள் புரோட்டான், டியூட்ரான் மற்றும் டிரைட்டான் குறைபாடு ஆகியவற்றில் உள்ள மைய நிறத்துடன் குழப்பத்தை ஏற்படுத்தும் வகையில் வடிவமைக்கப்பட்டுள்ளன. நான்காவது நிறம் டி-15 வரிசையில்
# நகரப் பல்கலைக்கழக சோதனை

## மேலும் பார்க்கவும்

- நிறக்குருடு
# குருட்டுத்தன்மை தடுப்புக்கான பன்னாட்டு நிறுவனம்

**குருட்டுத்தன்மை தடுப்புக்கான பன்னாட்டு நிறுவனம்** (*The International Agency for the Prevention of Blindness*) 1975ஆம் ஆண்டு நிறுவப்பட்டது. இது கண் ஆரோக்கியத்தை மேம்படுத்தும் ஒரு பன்னாட்டுக் கூட்டமைப்பாகும். இக்கூட்டமைப்பில் 150க்கும் மேற்பட்ட உறுப்பினர்கள் உள்ளனர். இவர்களில் பெரும்பாலானவர்கள் தன்னார்வ தொண்டு நிறுவனங்கள் மற்றும் பொதுச் சமூகம், பெருநிறுவனங்கள், தொழில்முறை அமைப்புகள் மற்றும் பார்வைக் குறைபாட்டினைத் தடுப்பதில் ஈடுபட்டுள்ள ஆராய்ச்சி நிறுவனங்கள் ஆகும். இந்த நிறுவனம் உலக சுகாதார அமைப்பின் கீழ் பணியாற்றும் கூட்டமைப்பாகும்.
# 2020 அகமதாபாத் இரசாயன தொழிற்சாலை குண்டுவெடிப்பு

**2020 அகமதாபாத் இரசாயன தொழிற்சாலை குண்டுவெடிப்பு** (*2020 Ahmedabad chemical factory blast*) இந்தியாவின் குசராத்து மாநிலம் அகமதாபாத்து நகரத்தில் நடந்த ஒரு வெடி விபத்தைக் குறிக்கிறது. 2020 ஆம் ஆண்டு நவம்பர் மாதம் 4 ஆம் தேதி ஒர் இரசாயன தொழிற்சாலையில் ஏற்பட்ட இந்த வெடிவிபத்தில் 12 பேர் உயிரிழந்தனர் மற்றும் 9 பேர் காயமடைந்தனர்.
# 2020 அகமதாபாத் இரசாயன தொழிற்சாலை குண்டுவெடிப்பு

## வெடிவிபத்து

அகமதாபாத்தின் பிரானாவில் உள்ள பிப்லாச் சாலையில் உள்ள சாகில் நிறுவனம் என்ற இரசாயன தொழிற்சாலையில் காலை 11:22 மணியளவில் ஒரு குண்டுவெடிப்பு ஏற்பட்டது. வெடி விபத்து ஏற்பட்ட போது தொழிற்சாலைக்கு அடுத்துள்ள கனிகா டெக்சோ ஃபேப் என்ற நெசவு ஆலையில் சுமார் 30 பேர் வேலை செய்து கொண்டிருந்தனர். கட்டடம் இடிந்து விழுந்ததில் பலர் இறந்தனர் மற்றும் பலர் காயமடைந்தனர். விபத்தில் 5 பெண்கள் உட்பட 12 பேர் உயிரிழந்தனர். நான்கு பெண்கள் உட்பட ஒன்பது பேர் எல்கி மருத்துவமனையில் அனுமதிக்கப்பட்டனர், அவர்களில் ஆறு பேர் ஆபத்தான நிலையில் இருந்தனர்.
# 2020 அகமதாபாத் இரசாயன தொழிற்சாலை குண்டுவெடிப்பு

## மீட்பு மற்றும் இழப்பீடு

தீயணைப்பு படையினர் 60 தீயணைப்பு வீரர்கள் மற்றும் 24 தீயணைப்பு வாகனங்களுடன் விபத்து நடந்த இடத்திற்கு வந்தனர். இந்திய நேரப்படி இரவு 8:00 மணி வரை மீட்பு பணிகள் நீடித்தன.  
கொல்லப்பட்டவர்களின் குடும்பங்களுக்கு தலா வழங்கப்படும் என குசராத் அரசு அறிவித்தது.
# 2020 அகமதாபாத் இரசாயன தொழிற்சாலை குண்டுவெடிப்பு

## விசாரணை

விசாரணைக்கு குசராத் முதல்வர் விசய் ரூபானி உத்தரவிட்டிருந்தார். விசாரணைக்காக இரண்டு பேர் கொண்ட விசாரணை குழு அமைக்கப்பட்டது. 5 நவம்பர் 2020 ஆம் ஆண்டு நவம்பர் மாதம் 5 ஆம் தேதியன்று இரசாயன தொழிற்சாலையின் உரிமையாளர் மற்றும் தோட்டத்தின் இரண்டு உரிமையாளர்களுக்கு எதிராக குசராத்து காவல்துறையால் முதல் தகவல் அறிக்கை பதிவு செய்யப்பட்டது
# கருத்தடை மாத்திரை

**கருத்தடை மாத்திரை** (*Oral contraceptive pill*) என்றும் அழைக்கப்படும் **வாய்வழி கருத்தடை மாத்திரைகள்** கருத்தடை நோக்கத்திற்காக உண்ணப்படும் மருந்து ஆகும்.
# கருத்தடை மாத்திரை

## பெண்

ஒரு நாளைக்கு ஒரு முறை எடுக்கப்படும் இரண்டு வகையான பெண்களுக்கான கருத்தடை மாத்திரைகள் பரவலாகக் கிடைக்கின்றன:  
- ஒருங்கிணைந்த கருத்தடை மாத்திரையில் ஈஸ்ட்ரோஜன் மற்றும் புரோஜெஸ்டின் உள்ளது.
# படமனவர்திகாவல்

**படமனவர்திகாவல்** அல்லது **பிஎம் காவல்** (*Badamanavarthekaval* or *BM Kaval*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது பெங்களூர் நகர மாவட்டத்தின் பெங்களூர் தெற்கு வட்டத்தில் பெங்களூரின் புறநகரில் அமைந்துள்ளது.
# படமனவர்திகாவல்

## நிலம் தொடர்பான சட்டச் சிக்கல்கள்

இந்த கிராமம் பெங்களூரின் புறநகரில் அமைந்துள்ளதால், நிலம் தொடர்பாக பல சட்டச் சிக்கல்கள் உள்ளன. வேளாண் நிலங்களில் அமைக்கப்பட பல வீட்டுமனைத் திட்டங்கள் அகற்றப்பட்டன. அரசு நிலங்கள், ஏரிகள், வனப்பகுதிகளில் அமைக்கப்பட்ட வீட்டுமனைகளை முறைப்படுத்த முயற்சி நடந்தது. பெங்களூர் நகர மாவட்டத்தின் துணை ஆணையர் 285 ஏக்கர் நிலத்தை கோடாய் குழுமத்திற்கு முறேகேடாக வழங்கியுள்ளார் என்ற குற்றசாட்டு எழுந்தது. மேலும் கர்நாடக அரசு இந்த உத்தரவைத் தடுக்க உயர்நீதிமன்றத்தை அணுகியது. ஒரு காலத்தில் மயில்கள், மான்கள், முயல்கள், குள்ளநரிகள் போன்ற பலவிதமான உயிரினங்களின் வாழ்ந்த பகுதியாக இது இருந்தது. ஆனால், பெங்களூரின் தெற்கு பகுதியில் இப்பகுதியில் உள்ள பசுமையான காடுகள், பகைர் ஹூக்கும் நிலத் திட்டத்தால் கான்கிரீட் காடாக மாறியுள்ளது. அதன் வளமான தாவரங்களும், விலங்கினங்களும் ஆபத்துக்கு உள்ளாகியுள்ளன. காட்டுத் தீ, விலங்குகளை வேட்டையாடுதல் போன்ற நிகழ்வுகள் அதிகரித்து வருவதால், முன்னெச்சரிக்கை நடவடிக்கையாக பறவைநோக்கர்கள் நுழைவதை வனத்துறையினர் தொடர்ந்து கண்காணிப்பதற்காக ஆளில்லா வீனூர்திகளைப் பயன்படுத்துகின்றனர். ரோரிச் எஸ்டேட்டில் ஒரு திரைப்பட நகரம் அமைக்க திட்டமிடப்பட்டது. மேலும் உயர்நீதிமன்றம் அதற்கான நிலப்பரிமாற்ற செயல்முறையை தடுத்து.
# படமனவர்திகாவல்

## மக்கள்தொகையியல்

**மக்கள் தொகை விவரங்கள்**  
| படமனவர்திகாவல் | 2968.03 | 104.09 | 217 | 878 | 1178 | 1424 | 2060 | 3912 | } |
| --- | --- | --- | --- | --- | --- | --- | --- | --- | --- |
# படமனவர்திகாவல்

## மக்கள்தொகையியல்

### 2011

**2011 மக்கள் தொகை கணக்கெடுப்பு தரவு**  
| மொத்தம் | 3,912 | 2,009 | 1,903 |  |
| --- | --- | --- | --- | --- |
| வயது 0-6 ஆண்டுகள் | 505 | 255 | 250 |  |
| பட்டியல் சாதியினர் (SC) | 1,509 | 771 | 738 |  |
| பட்டியல் பழங்குடியினர் (ST) | 126 | 66 | 60 |  |
| எழுத்தறிவு பெற்றவர்கள் | 2,380 | 1,375 | 1,005 |  |
| படிப்பறிவற்றவர்கள் | 1,532 | 634 | 898 | } |
# பெட்டதாசனபுரம்

**பெட்டதாசனபுரம்** (*Bettadasanapura*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது பெங்களூரு நகர மாவட்டத்தின் பெங்களூரு தெற்கு வட்டத்தில் அமைந்துள்ளது. பெட்டதாசனபுரா என்ற பெயர் மூன்று கன்னட சொற்களின் சேர்கையிலிருந்து உருவானது: பெட்டா என்றால் "மலை", தாசா என்றால் "கடவுளின் அடிமை" புரா (புரம்) என்றால் "நகரம்" என்பதாகும்.
# பெட்டதாசனபுரம்

## அமைவிடம்

இந்த ஊரானது மாநில தலைநகரான பெங்களூரில் இருந்து 17 கிலோமீட்டர் தொலைவில் உள்ளது.
# பெட்டதாசனபுரம்

## மக்கள் வகைபாடு

இந்த கிராமத்தின் மொத்தப் பரப்பளவு 192.11 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 412 வீடுகள் உள்ளன. கிராமத்தின் மொத்த மக்கள் தொகையானது 1,777 ஆகும். இதில் பெண்களின் எண்ணிக்கை 860 என்றும், ஆண்களின் எண்ணிக்கை 917 என்றும் உள்ளது. கல்வியறிவு பெற்றவர்கள் விகிதம் 62.41% ஆகும். இதில் ஆண்களின் எழுத்தறிவு விகிதம் 67.94% என்றும், பெண்களின் எழுத்தறிவு விகிதம் 56.51% என்றும் உள்ளது.
# திராங்கானு கல்வெட்டு

**திராங்கானு கல்வெட்டு** (ஆங்கிலம்: *Terengganu Inscription Stone*; மலாய்: *Batu Bersurat Terengganu*; சாவி: باتو برسورت ترڠݢانو) என்பது 1899-ஆம் ஆண்டு மலேசியா, திராங்கானு, உலு திராங்கானு மாவட்டம் (*Hulu Terengganu District*), கோலா பேராங் தெர்சாட் ஆற்றின் அருகே கண்டுபிடிக்கப்பட்ட கருங்கல் கல்வெட்டு.  
இந்தக் கல்வெட்டு 14-ஆம் நூற்றாண்டு மலாய் எழுத்திலும் (*Classical Malay*); ஜாவி எழுத்திலும் (*Jawi script*) எழுதப்பட்டு உள்ளது.  
அதில் *செரி படுக்கா துவான்* (*Seri Paduka Tuan*) என அழைக்கப்படும் திராங்கானு ஆட்சியாளரால் வெளியிடப்பட்ட பிரகடனம் உள்ளது. அந்த ஆட்சியாளரின் குடிமக்கள் இசுலாம் மதத்தை நீட்டிக்கச் செய்யவும், நிலைநிறுத்தவும் மற்றும் அவர்களின் வழிகாட்டுதலுக்காக 10 அடிப்படை சரியா (*Sharia*) சட்டங்களை பின்பற்றுமாறும் வலியுறுத்தப் படுகிறது.
# திராங்கானு கல்வெட்டு

## பொது

**702 AH** என தேதியிடப்பட்ட இந்தக் கல்வெட்டு (பொ.ஊ. 1303), தென்கிழக்கு ஆசியாவின் மலாய் உலகில் சாவி எழுத்துமுறையில் எழுதப்பட்டதற்கான தொடக்கச் சான்றாக உள்ளது. அத்துடன் இப்பகுதியில் இசுலாம் ஓர் அரசு மதமாக வந்ததற்கான மிகப் பழமையான சான்றுகளில் ஒன்றாகவும் அமைகிறது.  
1899-ஆம் ஆண்டு கோலா பேராங்கில் ஏற்பட்ட திடீர் வெள்ளப்பெருக்கிற்குப் பிறகு, தெர்சாட் ஆற்றின் (*Tersat River*) அருகே, சையித் உசின் பின் குலாம் அல்-போகாரி (*Sayid Husin bin Ghulam al-Bokhari*) என்ற அரபு வணிகராலும்; பெங்கீரான் அனும் எங்கு அப்துல் காதிர் பின் எங்கு பேசார் (*Pengiran Anum Engku Abdul Kadir bin Engku Besar*) எனும் அரச பிரபுவாலும்; திராங்கானு கல்வெட்டு தற்செயலாகக் கண்டுபிடிக்கப்பட்டது.  
அந்தக் கல்வெட்டு அப்போதைய திராங்கானு சுல்தான் சைனல் அபிடின் III (*Zainal Abidin III of Terengganu*) என்பவரிடம் வழங்கப்பட்டது. அதன் பின்னர் அந்தக் கல்வெட்டு புக்கிட் புத்திரி (*Bukit Puteri*) எனும் இளவரசி மலையின் உச்சியில் வைக்கப்பட்டது.
# திராங்கானு கல்வெட்டு

## பொது

### திராங்கானு மாநில அருங்காட்சியகம்

இந்த திராங்கானு கல்வெட்டு மலாக்கா சுல்தானகத்தின் காலத்தைவிட முந்தையது. இது இப்போது திராங்கானு மாநில அருங்காட்சியகத்தில் (*Terengganu State Museum*) காட்சிக்கு வைக்கப்பட்டுள்ளது.
# விக்கிப்பீடியா:முதற்பக்கக் கட்டுரைகள்/சூலை 2, 2023

<div id="mp-tfa-img">  
</div>
**அட்டிலா** என்பவர் ஊணர்களின் ஆட்சியாளராக 434 முதல் 453 வரை திகழ்ந்தவர் ஆவார். இவர் பொதுவாக **ஊணன் அட்டிலா** என்று அழைக்கப்படுகிறார். நடு மற்றும் கிழக்கு ஐரோப்பாவில் ஊணர்கள், ஆசுத்திரகோத்துகள், ஆலன்கள், பல்கர்கள், மற்றும் பிறரை உள்ளடக்கிய ஒரு பழங்குடியினப் பேரரசின் தலைவனாகத் திகழ்ந்தார். உலக வரலாற்றின் மிக சக்திவாய்ந்த ஆட்சியாளர்களில் ஒருவராகக் கருதப்படுகிறார். இவரது ஆட்சியின் போது, மேற்கு மற்றும் கிழக்கு உரோமைப் பேரரசுகளுக்கு மிகுந்த அச்சத்தை ஏற்படுத்திய எதிரிகளில் ஒருவராகத் திகழ்ந்தார். **மேலும்...**
---
<div id="mp-tfa-img">  
</div>
**மார்தோனியசு** என்பவர் கிமு 5 ஆம் நூற்றாண்டின் தொடக்கத்தில் கிரேக்கத்துடனான பாரசீகப் போர்களின் போது முன்னணி பாரசீக இராணுவத் தளபதியாக இருந்தார். இவர் பிளாட்டியா போரில் இறந்தார். மார்தோனியசு அகாமனிசிய இளவரசர் டேரியஸ் அரியணையைக் கைப்பற்றியபோது அவருக்கு உதவிய பாரசீக பிரபுவான கோப்ரியாசின் மகன் ஆவார். புதிய மன்னருக்கும் அவரது நண்பருக்கும் இடையிலான கூட்டணி இராசதந்திர திருமணங்களால் உறுதிப்படுத்தப்பட்டது: **மேலும்...**
# இசுபிடினா

***இசுபிடினா*** (*Ispidina*) என்பது சிறிய பூச்சி உண்ணும் ஆப்பிரிக்க நதி மீன்கொத்தி பேரினமாகும் .  
1848ஆம் ஆண்டில் செருர்மனிய இயற்கையியலாளர் ஜோஹன் ஜாகோப் காப் என்பவரால் ஆப்பிரிக்க குள்ள மீன்கொத்தி (*இசுபிடினா பிக்டா*) மாதிரி இனமாக அறிமுகப்படுத்தப்பட்டது. நான்கு குள்ள ஆப்பிரிக்க மீன்கொத்தி *கோரிதோர்னிசு* பேரினத்தின் சகோதர குழுவாகும்.
# இசுபிடினா

## சிற்றினங்கள்

இந்தப் பேரினத்தில் உள்ள இரண்டு இனங்கள்:
| *இசுபிடினா பிக்டா* | ஆப்பிரிக்க மீன்கொத்தி | சகாராவுக்கு தெற்கே ஆப்பிரிக்கா |
| --- | --- | --- |
| *இசுபிடினா பிக்டா* | ஆப்பிரிக்க குள்ள மீன்கொத்தி | அங்கோலா, கேமரூன், மத்திய ஆப்பிரிக்க குடியரசு, காங்கோ குடியரசு, காங்கோ மக்களாட்சிக் குடியரசு, ஐவரி கோஸ்ட், ஈக்குவடோரியல் கினியா, காபோன், கானா, கினியா, லைபீரியா, நைஜீரியா, சியரா லியோ<nowiki/>ன், தெற்கு சூடான், உகாண்டா |
இதேபோன்ற சிறிய மீன்கொத்திகளை ஆப்பிரிக்க குள்ள மீன்கொத்தி நீல தலையினால் வேறுபடுத்தி அறியலாம். அவர்கள் வெவ்வேறு பழக்கவழக்க விருப்பங்களைக் கொண்டுள்ளன. இவை பெரும்பாலும் ஒன்றுடன் ஒன்று சேராத வரம்புகளைக் கொண்டுள்ளன. சற்று சிறிய ஆப்பிரிக்கச் சிறிய மீன்கொத்தி வெப்பமண்டல மழைக்காடுகளிலும், ஆப்பிரிக்க குள்ள மீன்கொத்தி வறண்ட புல்வெளி வனப்பகுதிகளிலும் நிகழ்கின்றன.
# பெட்டஹலசூர்

**பெட்டஹலசூர்** (*Bettahalasur*) என்பது இந்திய மாநிலமான கர்நாடகத்தில் உள்ள பெங்களூரு நகர மாவட்டத்தில் உள்ள மக்கள் தொகை கணக்கெடுப்பு நகரமாகும்.  
பெட்டஹலசூர் கல் உடைப்பு பகுதிகளுக்கு பெயர் பெற்றது, ஆனால் அண்மைக்காலமாக கல்லுடைப்பு பகுதிகளின் செயல்பாடுகள் நிறுத்தப்பட்டுள்ளன.
# பெட்டஹலசூர்

## அமைவிடம்

பெட்டஹலசூர் மாநில தலைநகரான பெங்களூரில் இருந்து 10 கிலோமீட்டர் தொலைவிலும், கெம்பே கவுடா பேருந்து முனையத்ததில் இருந்து 25 கி.மீ தொலைவிலும், பெங்களூரு பன்னாட்டு வானூர்தி நிலையத்திலிருந்து 16 கி.மீ. தொலைவிலும் உள்ளது.
# பெட்டஹலசூர்

## மக்கள் வகைபாடு

இந்த கிராமத்தின் மொத்தப் பரப்பளவு 598.25 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 900 வீடுகள் உள்ளன. கிராமத்தின் மொத்த மக்கள் தொகையானது 3,573 ஆகும். இதில் பெண்களின் எண்ணிக்கை 1,756 என்றும், ஆண்களின் எண்ணிக்கை 1,817 என்றும் உள்ளது. கல்வியறிவு பெற்றவர்கள் விகிதம் 73.05% ஆகும். இதில் ஆண்களின் எழுத்தறிவு விகிதம் 78.43% என்றும், பெண்களின் எழுத்தறிவு விகிதம் 67.48% என்றும் உள்ளது.
# அறுவடை எறும்பு

சேர்க்க விதையைக் கொண்டு செல்லும் காட்சி]]  
**அறுவடை எறும்பு** (*Harvester ant*) விதைகளைச் சேகரிக்கும் எறும்புகளின் பேரினம் அல்லது சிற்றினங்களின் பொதுவான பெயர் (விதை வேட்டையாடுதல் என்று அழைக்கப்படுகிறது). மேலும் காளான்களை *யூப்ரெனோலெபிசு ப்ரோசெரா* சேகரிக்கின்றது. இவை எறும்பு புற்றுகளில் சில அறைகளில் சேமிக்கப்படுகின்றன. இந்த அறைகள்களஞ்சியங்கள் என்று அழைக்கப்படுகின்றன. இத்தகைய எறும்புகள் விவசாய எறும்புகள் என்றும் குறிப்பிடப்படுகின்றன. சில பாலைவன எறும்புகளின் விதை அறுவடை என்பது ஹெமிப்டிரான்களிடமிருந்து இரை அல்லது தேன்பனி போன்ற வழக்கமான எறும்பு வளங்களின் பற்றாக்குறை தழுவலாகும். அறுவடை எறும்புகள் விதை பரவல் பணியினையும் விதைப் பாதுகாப்பினையும் அதிகரிக்கின்றன. மேலும் பாலைவன தாவரங்களின் உயிர்வாழ்வை அதிகரிக்கும் ஊட்டச்சத்துக்களையும் வழங்குகின்றன. கூடுதலாக, இத்தகைய எறும்புகள் மண்ணில் அறைகளை உருவாக்குவதன் மூலம் மண்ணின் காற்றோட்டத்தை அதிகரிக்கின்றது. மண்ணின் ஆழமான மற்றும் மேல் அடுக்குகளைக் கலக்கின்றன மற்றும் மண்ணில் கரிம கழிவுகளை இணைக்கின்றன.
# அறுவடை எறும்பு

## பேரினங்களும் சிற்றினங்களும்

- *அபெனோகாசுடர்* - சுமார் 200 சிற்றினங்கள்
- *அபெனோகாசுடர்* *காக்கெரெலி*, விதை அறுவடை எறும்பு
- *கரேபரா*
- *கரேபரா டைவர்சா*, விதை அறுவடை எறும்பு
# அறுவடை எறும்பு

## மேலும் பார்க்கவும்

- இலை வெட்டி எறும்பு
# ஆயிசி கோசு

**ஆயிசி கோசு** (*Aishe Ghosh*) இந்திய அரசியல்வாதி மற்றும் மாணவர் ஆர்வலர் ஆவார். அவர் சவகர்லால் நேரு பல்கலைக்கழக மாணவர் சங்கத்தின் தலைவர் மற்றும் இந்திய மாணவர் கூட்டமைப்பில் உறுப்பினராக உள்ளார். 2021 மேற்கு வங்க சட்டமன்றத் தேர்தலில் சமுரியா தொகுதியில் இருந்து இந்தியப் பொதுவுடமைக் கட்சி (மார்க்சிஸ்ட்) வேட்பாளராக இருந்து கரேராம் சிங் என்பவரிடம் தோல்வியடைந்தார்.
# ஆயிசி கோசு

## ஆரம்ப வாழ்க்கை மற்றும் கல்வி

1995 ஆம் ஆண்டு அக்டோபர் மாதம் 22 ஆம் தேதி பிறந்த கோசு, மேற்கு வங்காளத்தின் **மேற்கு வர்த்தமான்** மாவட்டத்தில் உள்ள துர்காபூர் நகரில் வளர்ந்தார். டெபாசிசு கோசு மற்றும் சர்மிச்தா கோசு ஆகியோரின் மூத்த குழந்தை இவர் ஆவார். இவரது தந்தை தேபாசிசு கோசு, தாமோதர் பள்ளத்தாக்கு கழகத்தின் ஊழியராவார். மேலும் இந்திய பொதுவுடைமை கட்சியின் (மார்க்சிஸ்ட் ) தொழிலாளர் பிரிவான இந்திய தொழிற்சங்கங்களின் மையத்துடன் (சிஐடியு) தொடர்புடையவர். இவரது தாயார் சர்மிச்தா கோசு ஒரு இல்லத்தரசி. இவருடைய தங்கை இசிகா கோசு ஆவார். தற்போது புது தில்லியில் உள்ள சியாமா பிரசாத் முகர்சி கல்லூரியில் இளங்கலைப் படித்து வருகிறார்.  
டெல்லி பல்கலைக்கழகத்தின் தௌலத் ராம் கல்லூரியில் அரசியல் அறிவியலில் பட்டம் பெற்ற பிறகு, கோசு ஜவகர்லால் நேரு பல்கலைக்கழகத்தில் முதுகலைப் பட்டம் பெற்றார். தற்போது ஜவகர்லால் நேரு பல்கலைக்கழகத்தில் சர்வதேச உறவுகள் பள்ளியில் தத்துவ முதுகலைப் பட்டம் பெற்றுள்ளார்.
# ஆயிசி கோசு

## அரசியல் வாழ்க்கை

2019 ஆம் ஆண்டு செப்டம்பர் , ஜவஹர்லால் நேரு பல்கலைக்கழக மாணவர் சங்கத்தின் தலைவராக தேர்ந்தெடுக்கப்பட்டார். அந்த பதவியில் கட்டண உயர்வு, நூலக நிதி வெட்டு, விடுதி பற்றாக்குறை, அதிகரித்த மின் கட்டணங்கள் மற்றும் பல்கலைக்கழக மாணவர்களின் உடை மற்றும் நேரக் கட்டுப்பாடுகளுக்கு எதிரான போராட்டங்களில் ஈடுபட்டார். 2019 ஆம் ஆண்டு அக்டோபர் மாதத்தில் புதிய விதிகள் அறிமுகப்படுத்தப்பட்டதைத் தொடர்ந்து, இப்பல்கலைக்கழகம் இந்தியாவின் மிகவும் பிரபலமான மத்திய பல்கலைக்கழகமாக மாறியது. அரசுப் பல்கலைக்கழகங்கள் இலாப நோக்கற்ற நிறுவனங்களைப் போல் செயல்படக் கூடாது என்ற கருத்தை கொண்டிருந்தார். பல்கலைக்கழகத்தின் பாலின உணர்திறன் குழுவை நீக்கியதற்கும், பாலியல் துன்புறுத்தலுக்கு ஆளான பேராசிரியரான அதுல் சோக்ரிக்கு தண்டனை வழங்குவதற்கும் எதிரான போராட்டங்களில் பங்கேற்றுள்ளார். கல்வி நிறுவனங்களை ஆதரிப்பதில் பாரதிய சனதா கட்சி புறக்கணிக்கப்படுவதாக அவர் விமர்சித்தார்.  
2020 ஆம் ஆண்டு சனவரி மாதம் 5 ஆம் தேதியன்று, இந்து தேசியவாத அமைப்பான அகில பாரத வித்யார்த்தி பரிசத் நடத்தியதாகக் கூறப்படும் வளாகத்தில் நடந்த தாக்குதலின் போது தலையில் காயம் அடைந்த கோசு டெல்லி எய்ம்சு மருத்துவமனையில் அனுமதிக்கப்பட்டார். வளாகத்தின் மீதான தாக்குதல் பரவலான முழு தழுவு அளவு பெற்றது. அதைத் தொடர்ந்து அவர் இந்தியாவில் வளர்ந்து வரும் எதிர்ப்பு இயக்கத்தின் மத்தியில் தேசிய அங்கீகாரத்தைப் பெற்றார். அவருக்கு நடிகை தீபிகா படுகோனே மற்றும் கேரள முதல்வர் பினராயி விஜயன் உள்ளிட்டோர் ஆதரவு அளித்தனர். இந்த சம்பவத்திற்காக ஐஷே கோசு மீது காழ்ப்புணர்ச்சி மற்றும் தாக்குதலுக்காக போலீசார் வழக்குப்பதிவு செய்தனர். ஆனால் யாரும் கைது செய்யப்படவில்லை. இந்த இயக்கத்தை உடைக்கும் நோக்கத்துடன் தாக்குதல் நடத்தியவர்கள், காவல்துறை மற்றும் ஜவஹர்லால் நேரு பல்கலைக்கழக நிர்வாகத்திற்கு இடையே ஒரு தொடர்பு இருப்பதாக அவர் பின்னர் குற்றம் சாட்டினார். இந்த சம்பவத்தைத் தொடர்ந்து, அவர் இந்தியக் குடியுரிமை திருத்தச் சட்டப் போராட்டங்களுக்கு எதிரான நாடு தழுவிய போராட்ட இயக்கத்தில் பங்கேற்றார்.  
அவர் ஜவஹர்லால் நேரு பல்கலைக்கழக மாணவர் சங்க தலைவரின் அதிகாரத்திலும் உள்ளார். பல்கலைக்கழக நிர்வாகத்தால் விதிக்கப்பட்ட "தன்னிச்சையான" கட்டண உயர்வு மற்றும் அபராதங்களுக்கு எதிராக டெல்லி உயர்நீதிமன்றத்தில் மனு தாக்கல் செய்தார்.  
2020 ஆம் ஆண்டு பிப்ரவரி மாதத்தில், கொல்கத்தாவில் உள்ள இரண்டு அரசு நடத்தும் பல்கலைக்கழகங்களால் வளாகத்தில் கூட்டங்களில் பேச கோசுக்கு அனுமதி மறுக்கப்பட்டது. மேற்கு வங்காளத்தில் மேற்கு பர்த்வானில் பேரணி நடத்த மாவட்ட நிர்வாகம் அவருக்கு அனுமதி மறுத்தது.
# ஆயிசி கோசு

## 2021 மேற்கு வங்க சட்டசபை தேர்தல்

2021 ஆம் ஆண்டு மேற்கு வங்கத் தேர்தலில் சமுரியாவில் (விதான் சபா தொகுதி) இந்தியப் பொதுவுடைமைக் கட்சி (மார்க்சிச்ட்) வேட்பாளராக ஆயிசி கோசு இருந்தார். அகில இந்திய திரிணாமுல் காங்கிரசு சார்பில் கரேராம் சிங் வெற்றி பெற்றார்.
# யுனைடெட் கிறிசுடியன் மருத்துவமனை, லாகூர்

**ஒருங்கிணைந்த கிறிசுடியன் மருத்துவமனை, லாகூர்** (*United Christian Hospital, Lahore*) என்பது பாக்கித்தானின் லாகூரில் அமைந்துள்ள 250 படுக்கைகள் கொண்ட மருத்துவக் கல்லூரியுடன் இணைந்த மருத்துவமனையாகும்.
# யுனைடெட் கிறிசுடியன் மருத்துவமனை, லாகூர்

## வரலாறு

இம்மருத்துவமனை 1960ஆம் ஆண்டுகளில் நிறுவப்பட்டது. பிரசுபைடிரியன் தேவாலயம் மருத்துவமனை கட்டுவதற்காக நிலத்தை வாங்கியது. மெதடிசிட் தேவாலயம் ஆங்கிலிக்கம் தேவாலயத்தின் உதவியுடன் மருத்துவமனையினைக் கட்டியது. இது பாக்கித்தான் தேவாலயத்துடன் இணைக்கப்பட்டுள்ளது.  
1964ஆம் ஆண்டில், பாக்கித்தானின் முதல் திறந்த இதய அறுவைச் சிகிச்சை இம்மருத்துவமனையில் செய்யப்பட்டது.
# சீனோமைர்மெக்சு

***சீனோமைர்மெக்சு*** (*Xenomyrmex*) என்பது மிர்மிசினே என்ற துணைக்குடும்பத்தில் உள்ள சிறிய எறும்புகளின் பேரினமாகும். இப்பேரினத்தின் சிற்றினங்கள் புளோரிடா (அமெரிக்கா), மேற்கிந்தியத் தீவுகள் மற்றும் மெக்சிக்கோவில் பனாமா வரை காணப்படுகிறது. இவை வாழும் அல்லது இறந்த தாவரங்களின் பொந்துகளில் கூடு கட்டுகின்றன.}}
# சீனோமைர்மெக்சு

## சிற்றினங்கள்

- *சீனோமைர்மெக்சு புளோரிடானசு* எமரி<small>, 1895</small>
- *சீனோமைர்மெக்சு பனாமனாசு* <small>(வீலர், 1922)</small>
- *சீனோமைர்மெக்சு இசுடோலி* <small>போரெல், 1885</small>
# அனைத்திந்திய வானொலி கண்காணிப்பு பணியகம்

**அனைத்திந்திய வானொலி கண்காணிப்பு பணியகம்** (*All India Radio Monitoring Service* (AIRMS) இந்தியத் தகவல் மற்றும் ஒலி பரப்பு அமைச்சகத்தின் கீழ் செயல்படும் இந்த அமைப்பு, இந்தியாவில் மேற்கொள்ளப்படும் அனைத்து ஒலி & ஒளி பரப்புகளையும், இந்தியாவிற்காக ஒலி பரப்பபடும் பாகிஸ்தான், இலங்கை, வங்காளதேசம், நேபாளம் உள்ளிட்ட அனைத்து தெற்காசியா நாடுகளின் ஒலி & ஒளி பரப்புகளையும் கண்காணிக்கும் மத்திய அமைப்பாகும். அனைத்திந்திய வானொலி கண்காணிப்பு பணியகத்தின் தலைமையகம் இமாச்சலப் பிரதேசத்தின் சிம்லா நகரத்தில் உள்ளது. இந்தப் பணியகம் ஆராய்ச்சி மற்றும் பகுப்பாய்வு அமைப்பு மற்றும் இராணுவப் புலனாய்வு இயக்குநரகம் ஆகிய புலனாய்வு அமைப்புகளுடன் உளவுத் தகவல்களை பகர்ந்து கொள்ளும்.
# அனைத்திந்திய வானொலி கண்காணிப்பு பணியகம்

## இதனையும் காண்க

- இந்தியப் புலனாய்வு அமைப்புகளின் பட்டியல்
# கோலா பேராங்

**கோலா பேராங்**; (ஆங்கிலம்: *Kuala Berang*; மலாய்: *Kuala Berang*) என்பது மலேசியா, திராங்கானு மாநிலத்தில், உலு திராங்கானு மாவட்டத்தின் (*Hulu Terengganu District*) தலைநகரம் ஆகும். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 40 கி.மீ. கி.மீ. (25 மைல்) தொலைவில் உள்ளது.  
இந்த நகரம் கென்யிர் ஏரியின் (*Lake Kenyir*) நுழைவாயிலாகச் செயல்படுகிறது. அத்துடன் 1899-ஆம் ஆண்டில் இந்த நகருக்கு அருகில்தான் வரலாற்றுப் புகழ் திராங்கானு கல்வெட்டு (*Terengganu Inscription Stone*) கண்டுபிடிக்கப்பட்டது.  
திராங்கானு சுல்தானகத்தின் தலைநகரமாக கோலா திராங்கானு அமைவதற்கு முன்னர்; கோலா பெராங் நகரம் தான் திராங்கானு மாநிலத்தின் முதல் தலைநகரமாக இருந்தது.
# கோலா பேராங்

## பொது

கோலா பேராங் ஒரு காலத்தில் திராங்கானுவில் மிக முக்கியப் பங்களிப்பாளராக இருந்தது. ஏனெனில், மாநிலத்தின் பெரும்பகுதியை இணைக்கும் ஆற்று அமைப்பு அங்கு இருந்தது. மூலம் ஆற்றுப் போக்குவரத்து குறையும் வரையிலும் ஒரே இடைத் தொடர்பு இடமாகவும் இருந்தது.  
இந்தப் பகுதிதான் திராங்கானுவின் ஆரம்பகால மனிதக் குடியிருப்பு பகுதி என்று நம்பப்படுகிறது. கென்யிர் ஏரியைச் சுற்றியுள்ள குகைகளில் ஆரம்பகால மனித உபயோகப் பொருட்கள் கண்டுபிடிக்கப்பட்டன. அதன் மூலம் இது நிரூபிக்கப்பட்டுள்ளது. இப்பகுதி கென்யிர் நீர்த் தேக்கத்தில் மூழ்குவதற்கு முன்பு, இப்பகுதியில் வாழ்ந்த ஆரம்பகால மனிதர்களின் தடயங்களை மீட்டு எடுத்து இருக்கிறார்கள்.
# கோலா பேராங்

## போக்குவரத்து

கோலா பேராங் நகரம், மலேசிய கூட்டரசு சாலை 106 (*Malaysia Federal Route 106*) மூலம் அஜில்; கோலா திராங்கானு நகரங்களுடன் இணைக்கப்பட்டுள்ளது; மற்றும் மலேசிய கூட்டரசு சாலை 14 (*Malaysia Federal Route 14*); மலேசிய கூட்டரசு சாலை 247 (*Malaysia Federal Route 247*) ஆகியவை இந்த நகரில் தொடங்கி கோலா செண்டரிசு நகரில் முடிவடைகிறது.  
அங்கு அது மலேசிய கூட்டரசு சாலை 185 (*Malaysia Federal Route 185*) என மாறுகிறது. பின்னர் அங்கு இருந்து கிளாந்தான், குவா மூசாங்; பகாங், கேமரன் மலை வழியாகச் செல்கிறது. இறுதியாக பேராக், ஈப்போ, சிம்பாங் பூலாய் பகுதியில் முடிவடைகிறது.  
இருப்பினும் அஜில் நகரத்தில் கிழக்கு கடற்கரை விரைவுச்சாலை (*East Coast Expressway*) ஒரு பரிமாற்ற சாலையாகவும் அமைகிறது.
# வான்பரப்பு ஆய்வு மையம்

**வான்பரப்பு ஆய்வு மையம்** [Aviation Research Centre (ARC) என்பது இந்தியாவின் பட நுண்ணறிவுப் புலனாய்வு அமைப்பாகும். இது பாதுகாப்பு தலைமை இயக்குனரகத்தின் ஒரு பகுதியாகச் செயல்படுகிறது. இது ஆராய்ச்சி மற்றும் பகுப்பாய்வு அமைப்பால் (R&AW) நடத்தப்படுகிறது. இந்த அமைப்பு துவக்கததில் வெளியுறவு அமைச்சகத்தின் கீழ், நவம்பர் 1962 சீன-இந்தியப் போர் போரை அடுத்து, புலனாய்வுப் பணியகத்தின் விரிவாக்கமாக 7 செப்டம்பர் 1963 அன்று செயல்படத் தொடங்கியது. இது பின்னர் இந்தியப் பிரதமரின் செயலகத்திற்கு மாற்றப்பட்டது. பிப்ரவரி 1965ல் சிறப்பு எல்லைப்புறப் படை மற்றும் சஷாஸ்த்ர சீமா பல் ஆகியவைகளுடன் வான்பரப்பு ஆய்வு மையம் இணைந்து, அமைச்சரவை செயலகத்தில் செயல்படும் பாதுகாப்பு தலைமை இயக்குனரகத்தின் கீழ் கொண்டு வரப்பட்டுள்ளது.
# வான்பரப்பு ஆய்வு மையம்

## செயல்பாடுகள்

வான்வழி கண்காணிப்புக்கான MiG-25RB புகைப்படக் கருவிகள், வான்வழி சமிக்ஞை SIGINT செயல்பாடுகள், புகைப்பட உளவு விமானங்கள் (PHOTINT) எல்லைகளை கண்காணித்தல், பட நுண்ணறிவு (IMINT)[10] ஆகியவை வான்பரப்பு ஆராய்ச்சி மையத்தின் (ARC) முக்கிய செயல்பாடுகளாகும்.  
இதன் வான்பரப்பு ஆய்வு மையத்தின் விமானங்களில் அதிநவீன மின்னணு கண்காணிப்பு கருவிகள் மற்றும் மிக உயரத்தில் இருந்து இலக்குகளை படம் எடுக்கும் திறன் கொண்ட கண்காணிக்கும் புகைப்படக் கருவுகள் பொருத்தப்பட்டுள்ளது. சிறப்பு எல்லைப்புறப் படை வீரர்களை, புது தில்லிக்கு வடக்கே 250 கிலோ மீட்டர் தொலைவில் உள்ள சர்சாவா என்ற படைத்தளத்திற்கு கொண்டு செல்லும் பொறுப்பை, இந்திய வான்படையுடன் இணைந்து இந்த அமைப்பு ஏற்றுள்ளது.
# வான்பரப்பு ஆய்வு மையம்

## கார்கில் போர்

1999 கார்கில் போரின் போது, வான்பரப்பு ஆய்வு மையம், பாகிஸ்தானிய ஊடுவருவல்களை கண்காணிக்கவும், தடுத்து நிறுத்தவும், தாக்குதல்கள் மேற்கொள்ளவும் இந்திய இராணுவத்திற்கு உதவியது.
# வான்பரப்பு ஆய்வு மையம்

## இதனையும் காண்க

- இந்தியப் புலனாய்வு அமைப்புகளின் பட்டியல்
# மின்னணுவியல் மற்றும் தொழில்நுட்பப் பணியகம்

**மின்னணுவியல் மற்றும் தொழில்நுட்பப் பணியகம்** (Electronics and Technical Services) என்பது இந்தியாவின் வெளிப்புற உளவுத்துறை நிறுவனமான ஆராய்ச்சி மற்றும் பகுப்பாய்வு அமைப்பின் (R&AW) கீழ் செயல்படும் மின்னணு நுண்ணறிவு தொழில்நுட்ப உளவுப் பிரிவாகும். இந்த அமைப்பு 1980களில் துவக்கப்பட்டது.
# மின்னணுவியல் மற்றும் தொழில்நுட்பப் பணியகம்

## இதனையும் காண்க

- இந்தியப் புலனாய்வு அமைப்புகளின் பட்டியல்
# ஜெர்த்தே

**ஜெர்த்தே** அல்லது **செர்த்தே**; (ஆங்கிலம்: *Jerteh*; அல்லது *Jertih* மலாய்: *Bandar Jerteh*) என்பது மலேசியா, திராங்கானு மாநிலத்தில், பெசுட் மாவட்டத்தில் (*Besut District*) உள்ள நகரம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 90 கி.மீ. கி.மீ.; கோலா பெசுட் நகரில் இருந்து 15 கி.மீ. தொலைவில் உள்ளது.  
இந்த நகரம் கிளாந்தான் மாநில எல்லைக்கு அருகில் உள்ளது. கம்போங் லாவில் (*Kampong La*) அமைந்துள்ள உலு பெசுட் (*Hulu Besut*) மற்றும் ஆயர் பனாஸ் லா (*Air Panas La*) ஆகிய சுற்றுலா இடங்களில் இருந்து சுமார் 21 கி.மீ. தொலைவில் உள்ள தெம்பாக்கா அருவிக்கு (*Lata Tembakah*) செல்ல விரும்பும் சுற்றுலாப் பயணிகளுக்கு இந்த ஜெர்த்தே நகரம் ஒரு நிறுத்துமிடமாக மாறியுள்ளது.
# ஜெர்த்தே

## பொது

பெசுட் மாவட்டத்தின் தலைநகரம் கம்போங் ராஜா நகரம் (*Kampung Raja*), . இருப்பினும் பெசுட் மாவட்டத்தின் ஜெர்த்தே நகரம், கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது.  
ஜெர்த்தே நகரத்திற்கு அருகில் உள்ள மற்றொரு முக்கிய நகரம் மீன்பிடித் துறைமுகமான கோலா பெசுட் (*Kuala Besut*). தவிர சாபி (*Jabi*), அப்பால் (*Apal*), பாசிர் அகார் (*Pasir Akar*) மற்றும் தெம்பிலா (*Tembila*) போன்ற பிற சிறிய நகரங்களும் கிராமங்களும் இந்த ஜெர்த்தே நகரத்திற்கு அருகில் உள்ளன.  
ஜெர்த்தே நகரத்திற்கு கிழக்கில் தென் சீனக்கடல்; வடக்கிலும் மேற்கிலும் கிளாந்தான் மாநிலம் எல்லைகளாக உள்ளன. இந்த நகரம்ம் திராங்கானு மாநிலத்தின் வடக்கு நுழைவாயிலாகவும் அமைகின்றது.
# ஜெர்த்தே

## பொது

### திராங்கானு மலாய் மொழி

ஜெர்த்தே நகரத்தில் உள்ள பெரும்பாலான மலாய்க்காரர்கள், திராங்கானிய அடையாளத்தை விட (*Terengganuan identity*) கிளந்தானிய அடையாளத்துடன் (*Kelantanese identity*) தங்களை அடையாளப்படுத்திக் கொள்கிறார்கள். திராங்கானு மலாய் மொழிக்குப் (*Terengganu Malay*) பதிலாக அவர்கள் கிளாந்தான்-பட்டாணி மலாய் மொழியை (*Kelantanese Malay*) பேச முனைகிறார்கள்.  
ஜெர்த்தே நகரத்தில் வாழும் சீன மக்களைப் பொறுத்த வரையில், இவர்கள் ஜெர்த்தே நகருக்கு அருகில்தான் அதிக அளவில் வாழ்கின்றனர். நகர்ப்புறத்தை மையமாகக் கொண்டுள்ளனர்.
# மென்மையான தரையிறக்கம்

ஃபால்கன் உளவுகலத்தில் முதன்முறை இறங்கல்]]
குழுக்கலப் பெட்டகம் நிரில் இறங்கல் ]]  
**மென்தரையிறக்கம்** *(soft landing)*என்பது வானூர்தியோ ஏவூர்தியோ கலத்துக்கும் அதிலமையும் ஏற்புச் சுமைகளுக்கும் சிதைவின்றித் த்ஹரையிறங்குதலாகும். மென் தரையிறக்கத்தில் சராசரி குத்துநிலை விரைவு நொடிக்கு 2மீட்டருக்கும் குறைவாக இருக்கவேண்டும்.  
மென்தரையிறக்கத்தைப் பின்வருமாறு நிகழ்த்தலாம்  
- வான்குடை வளிமன்டலம் உள்ள கோளில் நீர்ப்பகுதியில்(கடலில்) இறங்க பயன்படுகிறது.
- வளிமண்டலமில்லாத நிலா போன்ற துணைக்கோலிலும் கோளிலும் இரங்க குத்துநிலை ஒடுக்க ஏவூர்திகள் பயன்படுகின்றன. பயன்படுத்தி.
- கிடைநிலைத் தரையிறங்கல்வழியாகவும் வானூர்திகளும் விண்ணோடங்களும் கிடைநிலையில் மென்மையாக தரையில் இறங்குகின்றன..
# சந்திரயான் திட்டம்

**சந்திரயான் திட்டம்** (*Chandrayaan programme*) அல்லது **இந்திய நிலாத் தேட்டத் திட்டம்** (*Indian Lunar Exploration Programme*) என்பது இந்திய விண்வெளி ஆய்வு மையம் (இசுரோ) மேற்கொண்டுவரும் விண்வெளித் திட்டமாகும். இத்திட்டத்தில் நிலா வட்டணைக்கலம், மோதல் கலம், மென்தரையிறங்கி, நிலா ஊர்கலம்(ஊர்தி) ஆகியன அடங்கும்.
# சந்திரயான் திட்டம்

## திட்ட அமைப்பு

சந்திரயான் என்ற இந்திய நிலா ஆய்வுத் திட்டம் பல பணிகளைக் கொண்ட திட்டமாகும். 2019 செப்டம்பர் நிலவரப்படி, இசுரோவின் பிஎஸ்எல்வி ஏவூர்தியைப் பயன்படுத்தி, ஒரு மொத்துகல ஆய்வுக் கருவியுடன் ஒரு சுற்றுக்கலமும் நிலாவுக்கு அனுப்பப்பட்டது. சுற்றுக்கலம், மென்தரையிறங்கி, நிலா ஊர்தி ஆகியவற்றைக் கொண்ட இரண்டாவது விண்கலம் 2019 சூலை 22 அன்று எல்.வி.எம்-3 ஏவூர்தியைப் பயன்படுத்தி ஏவப்பட்டது. விக்ரம் சாராபாய் விண்வெளி மையத்தின் இயக்குநர் எசு. சோமநாத், சந்திரயான் திட்டத்தில் சந்திரயான்-3 மற்றும் பல தொடர் பணிகள் இருக்கும் என்று கூறினார். சந்திரயான்-3 பணி 2023 சூலை 14 இல் எல்விஎம்-3 ஐப் பயன்படுத்தி ஏவப்பட்டது, இது 2023 ஆகத்து மாதத்தில் அது நிலவின் மேற்பரப்பை அடையும் என எதிர்பார்க்கப்படுகிறது.
# சந்திரயான் திட்டம்

## கட்டம்-1

காண்க, சந்திரயான்-1
# சந்திரயான் திட்டம்

## கட்டம்-2

காண்க, சந்திரயான்-2
# சந்திரயான் திட்டம்

## கட்டம்-3

காண்க, சந்திரயான்-3
# சின்ச்போக்லி சட்டமன்றத் தொகுதி

**சின்ச்போக்லி சட்டமன்றத் தொகுதி,** (*Chinchpokli Assembly constituency*) இந்தியா நாட்டின் மேற்கு திசை மாநிலமான மகாராட்டிரா மாநிலத்தின் 288 சட்டமன்றத் தொகுதிகளில் ஒரு தொகுதியாகும். சின்ச்போக்லி தெற்கு மும்பை மக்களவைத் தொகுதியின் ஒரு பகுதியாகவும் இருந்தது. 2008 ஆம் ஆண்டு பைகுல்லா சட்டமன்றத் தொகுதி உருவாகும் வரை 2004 ஆம் ஆண்டு தேர்தல் வரை சின்ச்போக்லி மும்பை மக்களவைத் தொகுதியின் கீழ் இருந்தது.
# சின்ச்போக்லி சட்டமன்றத் தொகுதி

## சட்டமன்ற உறுப்பினர்கள்

- 1978: கவிசுகர் சுகாசு துலாசி, சுயேச்சை
- 1980: சேக் சமிம் அகமது, இந்திய தேசிய காங்கிரசு
- 1985: பி.டி.சூட், இந்திய தேசிய காங்கிரசு
- 1990: பி.டி.சூட், இந்திய தேசிய காங்கிரசு
- 1995: பயாசு அகமது, சனதா தளம்
- 1999: மது சவான், இந்திய தேசிய காங்கிரசு
- 2004: அருண் கவ்லி, அகில் பாரதிய சேனா
# சின்ச்போக்லி சட்டமன்றத் தொகுதி

## மேலும் பார்க்கவும்

- சின்ச்போக்லி
- தெற்கு மும்பை
- மகாராஷ்டிரா சட்டப் பேரவையின் தொகுதிகளின் பட்டியல்
# சன்னசந்திரா

**சன்னசந்திரா** (Channasandra) என்பது பெங்களூர் நகரின் கிழக்குப் பகுதியில், கடுகோடி நாகோண்டள்ளி, திருமலா செட்டி அள்ளி ஆகியவற்றை சுற்றுப்புறங்களாக கொண்ட ஒரு சிற்றூர் ஆகும். இந்த சிற்றூர் பெங்களூர் நகரம் மற்றும் பெங்களூர் புறநகரத்திற்கு இடையில் அமைந்துள்ளது. இந்த ஊரானது நந்தி மலையிலிருந்து பாயும் தென்பெண்ணை ஆறு பாயும் ஏரியால் புறநகரில் இருந்து பிரிக்கப்பட்டுள்ளது. இது மகாதேவபுரா (சட்டமன்றத் தொகுதி)க்கு உட்பட்டது. மேலும் இது ஏராளமான புலம்பெயர்ந்தோருடன் அதிக மக்கள்தொகை கொண்ட பகுதியாக உள்ளது.  
சன்னசந்திராவில் உள்ள மக்களில் பெரும்பான்மையானயானவர்கள் சிவபெருமானை முழுமுதற் கடவுளாக வணங்கும் பசவரையும் (அனுபவ மண்டபத்தை நிறுவியவர்), கெம்பெ கவுடா (பெங்களூரை உருவாக்கியவர்) ஆகியோரை பின்பற்றுகிறவர்களாவர். வீரசைவ லிங்கத்து சமூகத்தினர் இப்பகுதியில் மிகுதியான எண்ணிக்கையில் உள்ளனர். அவர்களுக்கு அடுத்து ஒக்கலிகா (கௌடா) மற்றும் சத்திரிய சமூகத்தவர்கள் உள்ளனர். சவரம்மா, கத்தீரம்மா எனப்படும் பார்வதி அவதாரங்களையும், பசவா என்று அழைக்கபடும் சிவபெருமானின் நந்தியை கிராம மக்கள் போற்றி வழிபடுகின்றனர்.  
பசவர் மற்றும் கிட்டூர் அரசி சென்னம்மாவின் சீடர்களின் நினைவாக இந்த கிராமத்திற்கு பெயரிடப்பட்டது. 1857 இல் நடந்த சுதந்திரப் போரின் போது, ஆங்கிலேயர்கள் சன்னசந்திராவை ஒயிட்ஃபீல்டில் புறக்காவல் நிலையம் அமைத்து கட்டுப்படுத்தினர். 1886 இக்குப் பிறகு, கோலார் தங்கச் சுரங்கத்தின் அதிகாரிகள் ஒயிட்ஃபீல்டில் தங்கி இருந்து பயணம் செய்தனர்.  
1857 இல் நடந்த விடுதலைப் போரிலிருந்து மூன்று தசாப்தங்களுக்கும் மேலாக காலனிய ஆட்சியாளர்களுக்கு எதிராக துணிச்சலுடன் போராடிய சென்னம்மாவின் பங்களிப்பிற்காக அவர் உள்ளூர் மக்களால் மிகவும் பாராட்டப்படுகிறார். ஆனால், அவளுடைய தியாகம் இன்றைய தலைமுறையினருக்கு அவ்வளவாகத் தெரியாது. இக்காலத்தில், சன்னசந்திரா என்ற பெயர் சென்னம்மாவைக் கௌரவிக்கும் விதமாக சென்னசந்திரா என மாற்றம், செய்யப்பட்டுள்ளது.
# சன்னசந்திரா

## அமைவிடம்

இந்த ஊரானது மாநில தலைநகரான பெங்களூரில் இருந்து 10 கிலோமீட்டர் தொலைவில் உள்ளது. சன்னசந்திரா ஒயிட்பீல்ட் தொடருந்து நிலையத்திலிருந்து, 1.3 கி.மீ. தொலைவிலும், ஐடிபிஎல்லில் இருந்து 2.5 கி.மீ. தொலைவிலும் அமைந்துள்ளது. நெக்சஸ் வணிக வளாகமானது இப்பகுதிலிருந்து வெறும் இரண்டு கி.மீ. தொலைவில் உள்ளது.
# சன்னசந்திரா

## மக்கள் வகைபாடு

இந்த கிராமத்தின் மொத்தப் பரப்பளவு 598.25 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 900 வீடுகள் உள்ளன. கிராமத்தின் மொத்த மக்கள் தொகையானது 3,573 ஆகும். இதில் பெண்களின் எண்ணிக்கை 1,756 என்றும், ஆண்களின் எண்ணிக்கை 1,817 என்றும் உள்ளது. கல்வியறிவு பெற்றவர்கள் விகிதம் 73.05% ஆகும். இதில் ஆண்களின் எழுத்தறிவு விகிதம் 78.43% என்றும், பெண்களின் எழுத்தறிவு விகிதம் 67.48% என்றும் உள்ளது.
# யூசுப் லோதி

**யூசுப் லோதி** (1938-1996) பாக்கித்தான் நாட்டைச் சேர்ந்த ஒரு பத்திரிகை ஆசிரியர், கேலிச்சித்திர ஓவியர் மற்றும் எழுத்தாளர் ஆவார்.  
1969 ஆம் ஆண்டில் *பெசாவர் டைம்சு இதழில்* உதவி ஆசிரியராகப் பணியில் சேர்ந்து தனது தலையங்கப் பணியைத் தொடங்கினார்.  
பின்னர் இறப்பதற்கு முன் லோதி *டெய்லி இசுடார்*, *பிராண்டியர் போசுட்டு* மற்றும் டான் மீடியா குழுமத்தின் "எரால்டு" இதழ் உட்பட பல நன்கு அறியப்பட்ட பாக்கித்தானிய செய்தித்தாள்களில் பணியாற்றினார்.
# பஞ்சநாமா

**பஞ்சநாமா** (Panchanama) என்பது பாரசீக மொழிச் சொல்லான *பஞ்ச* என்றால் மரியாதைக்குரிய நபர்கள்; *நாமா* என்றால் **எழுதப்பட்ட ஆவணம்** ஆகும். மரியாதைக்குரிய நபர்கள் (இரண்டு அல்லது அதற்கு மேற்பட்டவர்கள்) முன்னிலையில், இந்தியக் காவல் துறை அல்லது சட்ட அமலாக்க முகமைகளால் ஒரு இடத்தை சோதனை செய்யும் போது தேடுதலில் கிடைத்த எழுத்துப்பூர்வ ஆவணங்கள் மற்றும் பொருட்களின் பட்டியல் *பஞ்சநாமம்* எனப்படும். காவல் துறையினர் இந்தப் பட்டியலில் பஞ்சநாமாக்களிடத்தில் (சாட்சிகள்) கையொப்பம் பெற வேண்டும். இப்பட்டியலின் ஒரு பிரதியை யார் இடத்தில் சோதனை நடத்தப்பட்டதோ அவரிடத்திலும் கைப்பற்ற ஆவணங்கள் (பஞ்சநாமம்) குறித்த பட்டியலில் கையொப்பம் பெற வேண்டும். இது பின்னர் நினைவாற்றலைப் புதுப்பிப்பதற்கும், நீதிமன்றத்தில் சாட்சியமாகவும் பயன்படுத்த முடியும். இந்தியக் குற்றவியல் நடைமுறைச் சட்டத்தில் *பஞ்சநாமா* குறித்து எங்கும் குறிப்பிடப்படவில்லை. ஆனால் இதனை இந்தியக் குற்றவியல் நடைமுறைச் சட்டத்தின் பிரிவு 100 & 174 ஆகியவைகளிலிருந்து புரிந்து கொள்ளப்படுகிறது.  
இயற்கைக்கு மாறான இறப்பிற்கான காரணத்தை அறிய, காவல் துறையினர் பஞ்சநாமாக்கள் (பஞ்சாயத்தார்) முன்னிலையில் இறந்த உடலைப் பார்த்து, வழக்கின் உண்மைகளை அறிந்த சாட்சிகளிடம் விசாரணை செய்து பதிவுகள் மேற்கொள்ளப்படும்.  
பஞ்சநாமம் என்பது பஞ்சாயத்தார்கள் முன்னிலையில் நிகழும் மற்றும் அவர்கள் பார்க்கும் மற்றும் கேட்கும் சில விஷயங்களை பதிவு செய்யும் ஒரு ஆவணமாகும்.  
காவல் துறை அல்லது சட்ட அமலாக்க துறையின் தேடுதலில் கைப்பற்றப்பட்ட ஆவணங்கள், சோதனை நடத்தப்பட்டவரின் பெயர், ஆதார் விவரம், கைப்பற்றப்பட்ட ஆவணங்களின் விவரம், பணம், தங்கம் போன்ற விலையுயர்ந்த பொருட்கள், வழக்கிற்கு தேவையான பிற பொருட்களின் விவரம் குறிப்பிட வேண்டும்.
# பஞ்சநாமா

## எடுத்துக்காட்டு

பாரசீக மொழிச் சொல்லான "நாமா" என்ற சொல் எழுதப்பட்ட ஆவணத்தைக் குறிக்கிறது. பொதுவாக அதனுடன் பின்னொட்டாக இணைக்கப்பட்ட சொல்லால் தீர்மானிக்கப்படுகிறது. எடுத்துக்காட்டுகள்: *நிக்காஹ்-நாமா* (எழுதப்பட்ட முஸ்லீம் திருமண ஒப்பந்தம்), *ஹிபா-நாமா* (எழுதப்பட்ட பரிசுப் பத்திரம்), *வசியத்-நாமா* (எழுதப்பட்ட உயில்).
# கம்போங் ராஜா

**கம்போங் ராஜா** அல்லது **கோத்தா புத்ரா**; (ஆங்கிலம்: *Kampung Raja*; அல்லது *Kota Putera* மலாய்: *Kampung Raja, Besut*) என்பது மலேசியா, திராங்கானு மாநிலத்தில், பெசுட் மாவட்டத்தில் (*Besut District*) உள்ள நகரம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 82 கி.மீ. தொலைவில் உள்ளது  
பெசுட் மாவட்டத்தின் நிர்வாக மையமாகவும் தலைநகரமாகவும் விளங்கும் கம்போங் ராஜா, ஒரு காலக் கட்டத்தில் திராங்கானு அரசர்கள் வாழ்ந்த இடமாகவும் அறியப் படுகிறது. அதனால்தான் அதற்கு கோத்தா புத்ரா எனும் அடைமொழிப் பெயரும் உள்ளது.
# கம்போங் ராஜா

## பொது

கோத்தா (*Kota*) என்றால் மலாய் மொழியில் கோட்டை; புத்ரா (*Putera*) என்றால் மைந்தர் அல்லது இளவரசர் என்று பொருள்.  
நீண்ட காலத்திற்கு முன்பு, இங்கு ஒரு ராஜா வாழ்ந்தார் என்றும் அவருடைய கோட்டை இங்கே கட்டப்பட்டது என்றும் இங்குள்ள கிராமவாசிகள் கூறுகின்றனர். ஆனால் இப்போது அந்தக் கோட்டை இங்கு இல்லை. கோலா திராங்கானுவுக்கு மாற்றப்பட்டுள்ளது.  
இருப்பினும் இசுதானா தெங்கு லாங் (*Istana Tengku Long*) என்று அழைக்கப்படும் ஒரு பழைய கோட்டை மட்டுமே இன்னும் இங்கு உள்ளது.
# கம்போங் ராஜா

## பொது

### கிளாந்தான்-பட்டாணி மலாய் மொழி

கம்போங் ராஜா நகரம் திராங்கானு மாநிலத்தில் அமைந்து இருந்தாலும், அங்குள்ள மக்கள் கிளாந்தான்-பட்டாணி மலாய் மொழியை (*Kelantanese Malay*) பேசுகிறார்கள். மற்றும் கிளாந்தான் மாநிலத்திற்கு அருகாமையில் இருப்பதால் கலாசார ரீதியாக கிளந்தானிய மக்களாகவே (*Kelantanese*) வாழ்கின்றனர்.  
கம்போங் ராஜா நகரத்தில் உள்ள பெரும்பாலான மலாய்க்காரர்கள், திராங்கானிய அடையாளத்தை விட (*Terengganuan identity*) கிளந்தானிய அடையாளத்துடன் (*Kelantanese identity*) தங்களை அடையாளப்படுத்திக் கொள்கிறார்கள்.  
பெசுட் மாவட்டத்தில் உள்ள மற்றொரு நகரான ஜெர்த்தே நகரம் (*Jerteh*), கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது.
# கம்போங் ராஜா

## காலநிலை

மாராங் ஒரு வெப்பமண்டல மழைக்காடு காலநிலையையும்; ஆண்டு முழுவதும் கனமான மழை பொய்வையும் கொண்டுள்ளது.
# சிக்கஜால

**சிக்கஜால** (*Chikkajala*) என்பது இந்தியாவின் கர்நாடகத்தின் பெங்களூர் நகர்ப்புற மாவட்டத்தில் உள்ள ஒரு சிற்றூர் ஆகும். போசள மன்னன், விட்டுணுவர்தனன் (1108-1152) இந்த சிற்றூரில் உள்ள பழமையான சென்னராய (சென்னகேசவர்) கோயிலைக் கட்டினான்.
# சிக்கஜால

## மக்கள்தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின்படி, சிக்கஜாலவின் மக்கள் தொகை 6,154 ஆகும். ஊரின் மொத்த பரப்பளவு 2.52 கிமீ <sup>2</sup> ஆகும். மக்கள் தொகையில் ஆண்கள் மற்றும் பெண்கள் முறையே 55.72 விழுக்காடு மற்றும் 44.28 விழுக்காடு உள்ளனர். மக்களின் எழுத்தறிவு விகிதம் 76.97 விழுக்காடாக இருந்தது. இந்தியாவில் இட ஒதுக்கீடு முறையின் கீழ் பட்டியல் சாதிகள் மற்றும் பழங்குடியினர் என வகைப்படுத்தப்பட்ட மக்கள் இந்த சிற்றூரில் முறையே 25.33 விழுக்காடு மற்றும் 3.67 விழுக்காடு உள்ளனர்.
# கூட்டு கணினி குற்றச் செயலகம்

**கூட்டு கணினி குற்றச் செயலகம்** (*Joint Cipher Bureau*) இந்தியப் பாதுகாப்புப் படைகள் கூட்டாக இணைந்து, இந்திய இராணுவத்திற்கு எதிரான கணினி குற்றங்களை எதிர்கொள்ளும் அமைப்பாகும். கூட்டு கணினி குற்றச் செயலகத்துடன் இந்திய உளவுத்துறை மற்றும் ஆராய்ச்சி மற்றும் பகுப்பாய்வு அமைப்புகள் நெருக்கமாக இணைந்து செயல்படுகிறது.  
மேலும் பிற இராணுவ சேவை அமைப்புகளுக்கு ஒருங்கிணைப்பு மற்றும் வழிகாட்டுதலை வழங்குகிறது. இதன் தந்திரோபாய நுண்ணறிவை வழங்கும் பெரும்பாலான கருவிகள் உருசியாவைச் சேர்ந்தவை ஆகும். இதில் சிறப்பு திசை கண்டறிதல் மற்றும் கண்காணிப்பு உபகரணங்கள் அடங்கும்.  
இவ்வமைப்பின் முதன்மையான பணி இரகசிய வார்த்தைகளை உருவாக்குவதும்,சமிக்கை நுண்ணறிவு, சங்கேத வார்த்தைகளை படித்தறிவதும் ஆகும். இதன் நடவடிக்கைகளை இராணுவப் பாதுகாப்பு புலனாய்வு முகமை மற்றும் இராணுவப் புலனாய்வு இயக்குநரகத்துடன் ஒருங்கிணைந்து செயல்படுகிறது. இந்த அமைப்பின் அதிகாரிகள் பெரும்பாலும் இந்திய இராணுவத்தின் பொறியாளர் சேவைப் பிரிவைப் சேர்ந்தவர்கள் ஆவார்.
# கூட்டு கணினி குற்றச் செயலகம்

## அதிகார அமைப்பு

இதன் அதிகாரிகளை இரண்டு குழுக்களாகப் பிரிப்பர்.
# கூட்டு கணினி குற்றச் செயலகம்

## அதிகார அமைப்பு

### குழு **ஏ**

1. இயக்குநர்
1. இணை இயக்குநர்
1. துணை இயக்குநர்
1. முதுநிலை சிஸ்டம் பாதுகாப்பு அதிகாரி-I
1. முதுநிலை சிஸ்டம் பாதுகாப்பு அதிகாரி-II
# கூட்டு கணினி குற்றச் செயலகம்

## அதிகார அமைப்பு

### குழு **பி**

1. சிஸ்டம் பாதுகாப்பு அதிகாரி
1. முதுநிலை தொழில்நுட்ப உதவியாளர்
1. தொழில்நுட்ப உதவியாளர்
1. கணினி நிரலாக்கர்
1. இளநிலை கணினி நிரலாக்கர்
1. தரவு பகுப்பாய்வு உதவியாளர்
# கூட்டு கணினி குற்றச் செயலகம்

## இதனையும் காண்க

- இந்தியப் புலனாய்வு அமைப்புகளின் பட்டியல்
# தொம்மசந்திரம், பெங்களூர் நகர மாவட்டம்

**தொம்மசந்திரம்** (*Dommasandra*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். தொமசந்திரா சிற்றூரானது பெங்களூர் நகர மாவட்டம் மற்றும் ஆனேக்கல் வட்டத்திற்கு உட்பட்டது. இது கர்நாடகத்தின் பெங்களூர் நகர மாவட்டத்தில் உள்ள ஆனேகல் வட்டத்தில் அமைந்துள்ளது.
# தொம்மசந்திரம், பெங்களூர் நகர மாவட்டம்

## மக்கள்தொகையியல்

2015 ஆம் ஆண்டு இந்திய மக்கள் தொகை கணக்கெடுப்பின்படி, தொம்மசந்திராவில் 10000 மக்கள் வசிக்கின்றனர். இவர்களில் 5000 பேர் ஆண்கள் மற்றும் 5000 பெண்கள் உள்ளனர். ஒவ்வொரு ஆண்டும் மார்ச் மாதத்தில் மிகவும் பிரபலமான கிராம விழா நடக்கிறது. இது 100 ஆண்டுகளுக்கும் மேலாக கொண்டாடப்படுகிறது. ஒவ்வொரு திங்கட்கிழமையும் இங்கு வாரசந்தை கூடுகிறது. சந்தையில் ஒவ்வொரு விவசாயியும் வந்து அறுவடை செய்த பயிர்களை விற்கலாம். சந்தையில் புதிய காய்கறிகள் மற்றும் பழங்களை வாங்க சுற்றுப்புறப் பகுதி மக்கள் வருகிறார்கள். ஓக்ரிட்ஜ் பன்னாட்டுப் பள்ளி, இன்வென்ச்சர் அகாடமி, கிரீன்வுட் ஹை, டிஐஎஸ்பி மற்றும் சிபிஎஸ்இ பள்ளிகள் ஸ்மிருதி அகாடமி, சாந்தீபனி அகாடமி போன்ற பல சர்வதேச பள்ளிகள் அருகாமையில் உள்ளன. ஈரோ கிட்ஸ், போடர் ஜம்போ கிட்ஸ், லிட்டில் இலே போன்ற பாலர் பள்ளிகளும் இந்த இடத்தில் குழந்தைகளுக்காக இயங்குகின்றன. இந்த இடத்தில் கே.எம்.எப் பால் பால் பண்ணை உள்ளது. பல கோவில்களும் உள்ளன. இந்த கிராமத்தில் தருண் டெக்ஸ்டைல்ஸ், பவன் சில்க்ஸ், வரலட்சுமி டெக்ஸ்டைல்ஸ், மானுவேலா பாய் நெசவு போன்ற பல தொழில்கள் உள்ளன.
# பைந்தூரு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | ஒய். மஞ்சய்யா செட்டி | இந்திய தேசிய காங்கிரஸ் |
| 1962 |  |  |
| 1967 | சுப்பராவ் ஹல்ஸ்னாட் | பிரஜா சோசலிச கட்சி |
| 1972 | ஏ. ஜி. கோட்கி | இந்திய தேசிய காங்கிரஸ் |
| 1978 | இந்திரா காங்கிரஸ் |  |
| 1983 | அப்பன்ன ஹெக்டே | ஜனதா கட்சி |
| 1985 | ஜி. எஸ். ஆச்சார் | இந்திய தேசிய காங்கிரஸ் |
| 1989 |  |  |
| 1994 | ஐ. எம். ஜெயராம செட்டி | பாரதிய ஜனதா கட்சி |
| 1998**குறிப்பு** |  |  |
# திரிலோச்சன் பிரதான்

**திரிலோச்சன் பிரதான்** (*Trilochan Pradhan*) (3 ஜனவரி 1929 - 4 டிசம்பர் 2021) ஒரு இந்திய விஞ்ஞானி ஆவார்.
# திரிலோச்சன் பிரதான்

## தொழில்

பிரதான் 1956 ஆம் ஆண்டு சிகாகோ பல்கலைக்கழகத்தில் முனைவர் பட்டம் பெற்றார். 1964 ஆம் ஆண்டு முதல் 1974 ஆம் ஆண்டு வரை சாகா அணு இயற்பியல் நிறுவனத்தில் கோட்பாட்டு அணு இயற்பியல் பிரிவுக்கு தலைமை தாங்கினார். 1974 ஆம் ஆண்டு முதல் 1989 ஆம் ஆண்டு வரை புவனேசுவரில் உள்ள இயற்பியல் நிறுவனத்தின் முதல் இயக்குநராக இருந்தார். 1989 ஆம் ஆண்டு முதல் 1991 ஆம் ஆண்டு வரை உத்கல் பல்கலைக்கழகத்தின் துணைவேந்தராக பணியாற்றினார்.
# திரிலோச்சன் பிரதான்

## புத்தகங்கள்

- ஃபோட்டான், (நோவா சயின்சு பதிப்பாளர்கள், நியூயார்க்), 2001.
- குவாண்டம் இயங்கியல் (ஹைதராபாத் பல்கலைக்கழக அச்சகம்)
- ஹைட்ரஜன் வழியாக செல்லும் புரோட்டான்களால் எலக்ட்ரான் பிடிப்பு
# திரிலோச்சன் பிரதான்

## விருதுகள்

- கலிங்க ரத்னா, 2018
- கலிங்க சம்மான், 2014
- பத்ம பூசன், 1990
- மேகநாத் சாகா விருது, 1980
# அப்சர் ஆலம்

**அப்சர் ஆலம்** (Absar Alam ) பாக்கித்தான் நாட்டைச் சேர்ந்த ஒரு மூத்த பத்திரிகையாளர் ஆவார். பாக்கித்தான் மின்னணு ஊடக ஒழுங்குமுறை ஆணையத்தின் 5 ஆவது தலைவராகவும் பணியாற்றினார்.  
2015 ஆம் ஆண்டு அக்டோபர் மாதத்தில் இவர் பாக்கித்தான்மின்னணு ஊடக ஒழுங்குமுறை ஆணையத்தின் தலைவராக நியமிக்கப்பட்டார், 2017 ஆம் ஆண்டு டிசம்பர் மாதம் நீதிமன்றங்களால் அகற்றப்படும் வரை இப்பதவியில் பணியாற்றினார்  
21 ஏப்ரல் 2021 அன்று, அப்சர் ஆலம் தனது வீட்டிற்கு அருகிலுள்ள பூங்காவில் நடந்து சென்றபோது, பாக்கித்தான் இராணுவத்தை விமர்சித்ததை விரும்பாத ஒரு நபரால் சுடப்பட்டார். காயங்களுக்கு சிகிச்சை அளிக்க மருத்துவமனையில் அனுமதிக்கப்பட்ட இவர், காயங்களில் இருந்து வெற்றிகரமாக குணமடைந்தார்.
# மாசுலா

**மாசுலா** (*Mhasla*) என்பது இந்தியா நாட்டின் மகாராட்டிரா மாநிலத்தில் உள்ள ராய்காட் மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும் .
# மாசுலா

## நிலவியல்

மாசுலா 18.13°N 73.12°E இல் அமைந்துள்ளது. சராசரியாக 93 மீட்டர்கள் (305 அடி) உயரத்தில் உள்ளது.
# மாசுலா

## மக்கள்தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின்படி, மசுலாவில் 59,914 மக்கள் உள்ளனர். மும்பை-கோவா நெடுஞ்சாலையில் இருந்து ஒரு மணிநேரம் மற்றும் மும்பையிலிருந்து 3 மணிநேரம் (190 கி.மீ.) தொலைவில் உள்ளது.
# ராம்கி சீனிவாசன்

**ராம்கி (இராமகிருஷ்ணன்) சீனிவாசன்** (ஏப்ரல் 3, 1972 -- திசம்பர் 19, 2022) ஒரு வனவுயிரிப் புகைப்படக் கலைஞர் ஆவார். இவர் ஒரு தொழில் முனைவராகவும் துளிர் நிறுவனங்களுக்கு ஆலோசகராகவும் இருந்துள்ளார். அமூர் வல்லூறுகள் வேட்டையாடப்படுவதைத் தடுக்க அவர் எடுத்த முன்னெடுப்புகள் காரணமாக நாகாலாந்தில் அப்பறவைகள் வேட்டையாடப்படுவது தடை செய்யப்பட்டது.
# ராம்கி சீனிவாசன்

## முதன்மைப் பணிகள்

பறவைப் புகைப்படக் கலைஞராக பெரிதும் அறியப்பட்டு இருப்பினும், ராம்கி வனவுயிரிகளின் காப்பு தொடர்பான பணிகளே முதன்மையானவை என்று கருதினார். சேகர் தத்தாத்ரியுடன் இணைந்து அவர் தொடங்கிய **கன்சர்வேஷன் இந்தியா** என்ற இணையவழி மேடையின் மூலம் 25 வனவுயிர் காப்புச் செயல்பாடுகள் முன்னெடுக்கப் பட்டன. கண் புற்றுநோயின் ஒரு வடிவமான ரெட்டினோபிளாஸ்டோமாவால் பாதிக்கப்பட்ட ஏழைக் குழந்தைகளுக்கு ஆதரவளிக்கும் நோக்கில் **வைல்டுலைப் பார் கான்சர்** என்ற நிறுவனத்தைத் துவக்கினார்.
# ராம்கி சீனிவாசன்

## படிப்பு

பள்ளிப் படிப்பை வித்யா மந்திரிலும் இயற்பியல் பட்டப் படிப்பை சென்னைப் பல்கலைக்கழகக் கல்லூரியிலும் மேலாண்மை மேற்படிப்பை எசு. பி. செயின் மேலாண்மை மற்றும் ஆராய்ச்சி நிறுவனத்திலும் பெற்றார்.
# ராம்கி சீனிவாசன்

## தொழில் முனைவு

இன்டெர்செப்டு டெக்னாலசீசு என்ற இணையவழி விளம்பர நிறுவனத்தைத் துவக்கி அதன் தலைமை செயல் அதிகாரியாக இருந்தார். மார்க்கெடிக்சு என்ற சந்தைப்படுத்துதல் பகுப்பாய்வு நிறுவனத்தைத் தொடங்கி அதனை நிருவகித்தார். வில்டர்மார்ட் என்ற இணையவழி பலசரக்குக் கடைக்கான ஆலோசகராகவும் முதலீட்டாளராகவும் இருந்துள்ளார்.
# விக்கிப்பீடியா:Statistics/weekly/2-Jul-2023
# குலகமலே

**குலகமாலே** என்பது இந்திய மாநிலமான கருநாடகத்தின், பெங்களூர் மாவட்டத்தில் உள்ள ஒரு சிற்றூர் ஆகும். இந்த ஊர் பெங்களூர் - கனகபுரா சாலையில் கக்கலிபுராவிற்கு அருகில் உள்ளது. 2011 இந்திய மக்கள் கணக்கெடுப்பின்படி கிராமத்தின் மக்கள் தொகை 2,293 ஆகும், இதில் 1,131 ஆண்கள் மற்றும் 1,162 பெண்கள் உள்ளனர். கல்வியறிவு விகிதம் 71.82% ஆக உள்ளது. இது கர்நாடகத்தின் சராசரி விகிதமான 75.36% ஐ விட குறைவு ஆகும். கல்வியறிவு பெற்றவர்களில் 81.05% ஆண்களாகவும், 62.70% பெண்களாகவும் உள்ளனர். பட்டியல் சாதிகள் மற்றும் பழங்குடியினர் முறையே 51.72% மற்றும் 0.22% உள்ளனர்.
# ஒன்னசந்திரம்

**ஹொன்னசந்திரா** (*Honnasandra*) என்பது இந்திய மாநிலமான கருநாடகத்தின் பெங்களூர் நகர மாவட்டத்தில் உள்ள ஒரு சிற்றூர் ஆகும்.
# ஒன்னசந்திரம்

## அமைவிடம்

இந்த ஊரானது மாநில தலைநகரான பெங்களூரில் இருந்து 24 கிலோமீட்டர் தொலைவில் உள்ளது.
# ஒன்னசந்திரம்

## மக்கள் வகைபாடு

இந்த கிராமத்தின் மொத்தப் பரப்பளவு 181.75 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 228 வீடுகள் உள்ளன. கிராமத்தின் மொத்த மக்கள் தொகையானது 1,059 ஆகும். இதில் பெண்களின் எண்ணிக்கை 518 என்றும், ஆண்களின் எண்ணிக்கை 541 என்றும் உள்ளது. கல்வியறிவு பெற்றவர்கள் விகிதம் 62.13% ஆகும். இதில் ஆண்களின் எழுத்தறிவு விகிதம் 70.43% என்றும், பெண்களின் எழுத்தறிவு விகிதம் 53.47% என்றும் உள்ளது. இந்த ஊரின் அஞ்சல் குறியீட்டு எண் 562111 ஆகும்.
# பாடியநல்லூர் முனீசுவரர் அங்காள ஈஸ்வரி கோயில்

**முனீசுவரர் அங்காள ஈஸ்வரி கோயில்** என்பது இந்தியா தீபகற்பத்தின் தமிழ்நாடு மாநிலத்தில் திருவள்ளூர் மாவட்டத்தின் பாடியநல்லூர் புறநகர்ப் பகுதியில், என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 65 மீட்டர் உயரத்தில் அமைந்துள்ள ஓர் இந்துக் கோவில் ஆகும்.  
முனீசுவரர் அங்காள ஈஸ்வரி கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# நிலா வட்டணைக்கலத் திட்டம்

**நிலா வட்டணைக்கலத் திட்டம்** (Lunar Orbiter program) என்பது 1966 இலிருந்து 1967 வரை ஐக்கிய அமெரிக்கா மேற்கொண்ட ஆளில்லாத ஐந்து நிலா வட்டணைக்கலங்களின் தொடர் ஏவல் திட்டமாகும். இது நிலா மேற்பரப்பில் அப்பல்லோ தரையிறக்கத்துக்கான நிலாக் களங்களைப் படமாக்க உருவாக்கிய திட்டமாகும், இக்கலங்கள் முதன்முதலில் வட்டணைக்கலத்தில் இருந்து பிடித்த ஒளிப்படங்களையும் நிலா, புவி இரண்டன் ஒளிப்படங்களையும் அனுப்பின.
# இரசீத்து இரகுமான்

**இரசீத்து இரகுமான்** (*Rashed Rahman*) பாக்கித்தான் நாட்டைச் சேர்ந்த ஒரு பத்திரிகையாளர் ஆவார். ஆங்கில நாளிதழ்களில் ஒன்றான *டெய்லி டைம்சின்* முன்னாள் ஆசிரியராக இருந்தார் . 2009 ஆம் ஆண்டு முதல்&ndash; நவம்பர் 2015 வரை இங்கு இவர் ஆசிரியராகப் பணியாற்றினார்
# இரசீத்து இரகுமான்

## ஆரம்ப வாழ்க்கை மற்றும் தொழில்

இரசீத்து இரகுமான் இங்கிலாந்து மற்றும் வேல்சு நாடுகளில் படித்து பட்டயக் கணக்காளராகத் தகுதி பெற்றார். பின்னர் பத்திரிகையைத் தொழிலாக எடுக்க முடிவு செய்தார். முன்னதாகப் பாக்கித்தானில் இருந்து வெளியாகும் ஆங்கில நாளிதழ்களின் நிர்வாக ஆசிரியராக இருந்துள்ளார் - தி போசுட்டு, தி நேசன் (பாக்கித்தான்) மற்றும் டெய்லி டைம்சு (பாக்கித்தான் ) ஆகியன இவர் பணிபுரிந்த சில பத்திரிகைகளாகும்.  
2017 ஆம் ஆண்டு நவம்பர் மாதத்தில் , டான் குழுமச் செய்தித்தாள்களில் கட்டுரையாளராக இரசீத்து இரகுமான் எழுதத் தொடங்கினார்.
# கோபால்ட்(II) சிடீயரேட்டு

**கோபால்ட்(II) சிடீயரேட்டு** (*Cobalt(II) stearate*) C<sub>36</sub>H<sub>70</sub>CoO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு உலோகமும் சிடீயரிக் அமிலமும் சேர்ந்து இந்த உலோகச் சேர்மம் உருவாகிறது. கோபால்ட் சிடீயரேட்டு சேர்மம் ஓர் உலோக சோப்பு, அதாவது கொழுப்பு அமிலத்தின் உலோக வழித்தோன்றல் என வகைப்படுத்தப்படுகிறது.
# கோபால்ட்(II) சிடீயரேட்டு

## தயாரிப்பு

கோபால்ட்(II) குளோரைடு மற்றும் சோடியம் சிடீயரேட்டு சேர்மங்களின் பரிமாற்று வினையில்கோபால்ட் சிடீயரேட்டு உருவாகிறது:  
::<math>\mathsf{ CoCl_2 + 2C_{17}H_{35}COONa \ \xrightarrow{}\ Co(C_{17}H_{35}COO)_2\downarrow + 2NaCl }</math>
# கோபால்ட்(II) சிடீயரேட்டு

## இயற்பியல் பண்புகள்

கோபால்ட்(II) சிடீயரேட்டு ஓர் ஊதா நிறச் சேர்மமாக பல்வேறு விதமான படிக அமைப்புகளில் தோன்றுகிறது.  
நீரில் இது கரையாது.
# கோபால்ட்(II) சிடீயரேட்டு

## பயன்கள்

கோபால்ட்(II) சிடீயரேட்டு இரப்பருக்கான உயர் செயல்திறன் பிணைப்பு முகவராகும். இயற்கை இரப்பர், சிசுட்டீன், சிடைரீன்-பியூடடாடையீன் இரப்பர் மற்றும் இவற்றின் சேர்மங்களுடன் பித்தளை அல்லது துத்தநாகம் பூசப்பட்ட எஃகு தண்டு அல்லது உலோகத் தகடுகள் மற்றும் பல்வேறு வெற்று எஃகு ஆகியவற்றுடன் எளிதில் பிணைப்பை ஏற்படுத்திக் கொள்ள வல்லதாகும். குறிப்பாக பித்தளையுடன் பல்வேறு தடிமன்களில் முலாம் பூசுவதற்கு. கோபால்ட் சிடீயரேட்டு ஏற்றதாகும்.
# விண்மீன் தடங்காணி

**விண்மீன் தடங்காணி** *(star tracker)* என்பது ஒளிமின்கலங்களையோ படப்பிடிப்புக் கருவியையோ பயன்படுத்தி விண்மீன்களின் இருப்பை அளக்கும் ஒர் ஒளியியல் கருவியாகும்.  
வானியலாளர்கள் பல விண்மீன்களின் இருப்புகளை மிகவும் துல்லியமாக அளந்துள்ளதால், ஒரு விண்கத்தில் உள்ள விண்மீன் தடங்காணியைப் பயன்படுத்தி, விண்மீன்கள் சார்ந்த விண்கலத்தின் திசைவைப்பைத் தீர்மானிக்கலாம். இதை நிறைவேற்ற, விண்மீன் தடங்காணி விண்மீன்க ளின் படிமத்தைப் பெற்று, அவற்றின் தோற்ற இருப்பை விண்கலம் சார்ந்த சட்டகத்தில் கண்டு, விண்மீன்களை இனங்காணலாம். பிறகு அவற்றின் இருப்புகளை விண்மீன் அட்டவணையில் உள்ள தனிமுதல் இருப்புகளோடு ஒப்பிடலாம். இத்ற்காக விண்மீன் தடங்காணி ஒரு செயலாக்கியைப் ப்யன்படுத்துகிறது. இச்செயலாக்கி நோக்கிய விண்மீன்களின் பாணியை அறிந்து வானப் பரப்பில் உள்ள விண்மீன்களின் பாணியோடு ஒப்பிட்டு இனங்காண்கிறது.
# கோபால்ட்டு மெட்டாசெருமேனேட்டு

**கோபால்ட்டு மெட்டாசெருமேனேட்டு** (*Cobalt metagermanate*) CoGeO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டின் செருமேனேட்டு உப்புகளில் இதுவும் ஒன்றாகும். அறை வெப்பநிலையில் பாரா காந்தப்பண்பை வெளிப்படுத்தும் இச்சேர்மம் 32± 1 கெல்வின் வெப்பநிலையில் எதிர்பெரோகாந்தப்பண்புக்கு மாறுகிறது. கோபால்ட்டு மெட்டாசெருமானேட்டு செஞ்சாய்சதுரம், ஒற்றைசரிவச்சு ஆகிய இரண்டு வகையான படிக வடிவங்களில் உள்ளது.